CELEX: 32021D0465
Language: sk
Date: 2021-03-16 00:00:00
Title: Rozhodnutie Rady (EÚ) 2021/465 zo 16. marca 2021, ktorým sa vymenúva člen Európskeho hospodárskeho a sociálneho výboru

18.3.2021   
               
               
                  SK
               
               
                  Úradný vestník Európskej únie
               
               
                  L 94/3
               
            
         ROZHODNUTIE RADY (EÚ) 2021/465
         zo 16. marca 2021,
         ktorým sa vymenúva člen Európskeho hospodárskeho a sociálneho výboru
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 300 ods. 2 a článok 302,
         so zreteľom na rozhodnutie Rady (EÚ) 2019/853 z 21. mája 2019, ktorým sa určuje zloženie Európskeho hospodárskeho a sociálneho výboru (1),
         so zreteľom na návrh Českej republiky,
         po porade s Európskou komisiou,
         keďže:
         
                     (1)
                  
                  
                     Funkčné obdobie členov Európskeho hospodárskeho a sociálneho výboru uplynulo 20. septembra 2020.
                  
               
                     (2)
                  
                  
                     Rada 2. októbra 2020 prijala rozhodnutie (EÚ) 2020/1392 (2), ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025 a zrušuje sa rozhodnutie Rady, ktorým sa vymenúvajú členovia výboru na to isté obdobie. Rada 22. októbra 2020, 30. októbra 2020 a 13. novembra 2020 prijala ďalšie tri rozhodnutia, ktorými sa vymenúvajú členovia uvedeného výboru na uvedené obdobie (3). Jedno miesto v Európskom hospodárskom a sociálnom výbore pre Českú republiku ostalo neobsadené a je potrebné ho obsadiť následným rozhodnutím o vymenovaní.
                  
               
                     (3)
                  
                  
                     Česká republika listom zo 7. decembra 2020 potvrdila nomináciu pána Jaroslava UNGERMANA na vymenovanie za člena Európskeho hospodárskeho a sociálneho výboru na obdobie od 21. septembra 2020 do 20. septembra 2025. Uvedený člen by mal byť vymenovaný na zvyšný čas súčasného funkčného obdobia, ktoré trvá do 20. septembra 2025,
                  
               PRIJALA TOTO ROZHODNUTIE:
         
            Článok 1
            Pán Jaroslav UNGERMAN, Advisor and analyst specialised in economics and strategic planning, sa týmto vymenúva za člena Európskeho hospodárskeho a sociálneho výboru na zvyšný čas súčasného funkčného obdobia, ktoré trvá do 20. septembra 2025.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 16. marca 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Ú. v. EÚ L 139, 27.5.2019, s. 15.
         
            (2)  Rozhodnutie Rady (EÚ) 2020/1392 z 2. októbra 2020, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025 a zrušuje a nahrádza rozhodnutie Rady, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025, prijaté 18. septembra 2020 (Ú. v. EÚ L 322, 5.10.2020, s. 1).
         
            (3)  Rozhodnutie Rady (EÚ) 2020/1555 z 22. októbra 2020, ktorým sa vymenúva člen Európskeho hospodárskeho a sociálneho výboru na obdobie od 21. septembra 2020 do 20. septembra 2025 (Ú. v. EÚ L 355, 26.10.2020, s. 1), rozhodnutie Rady (EÚ) 2020/1636 z 30. októbra 2020, ktorým sa vymenúva člen Európskeho hospodárskeho a sociálneho výboru na obdobie od 21. septembra 2020 do 20. septembra 2025 (Ú. v. EÚ L 369, 5.11.2020, s. 1) a rozhodnutie Rady (EÚ) 2020/1709 z 13. novembra 2020, ktorým sa vymenúvajú dvaja členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025 (Ú. v. EÚ L 385, 17.11.2020, s. 16).